hu hu hu hu hu hu hu hu en hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ms hu hu zh hu hu hu hu hu hu hu hu hu hu hu hu hu hu hu id hu hu hu hu hu hu hu hu hu hu hu hu hu hu hu hu hu hu hu hu hu hu ms hu hu hu hu zh hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id hu hu hu hu hu hu hu hu hu hu hu hu hu hu hu hu ms hu hu hu hu en de hu hu hu hu hu hu hu hu hu hu hu es hu hu hu fr hu hu hu hu hu hu hu hu hu hu fr hu hu hu hu hu hu en pt hu hu hu hu hu hu th en hu en hu hu hu hu hu en hu hu hu hu hu hu hu hu hu hu hu hu en hu hu en en hu hu en hu en hu en hu hu en hu hu hu hu hu hu pl hu hu hu hu hu hu hu hu hbs_lat hu hu hbs_lat en hu hbs_lat en hu en hbs_lat hu hu hbs_lat en hu hbs_lat en hu hbs_lat hbs_lat hu kk hbs_lat en hu hu hu ceb hu hu hu hu hu hu hu hu hu hu hu hu hu hu hu hu hu hu en hu hu hu en hu hu hu hu hu hu hu hu id hu hu hu hu hu hu hu hu hu hu hu hu hu hu en es en hu en
Trendyol vélemény: Kipróbáltuk a Zara olcsóbb változatát, amely minden divatimádó korosztályhoz szól - Styledit.hu
Gyönyörű színek, játékos vágások és vonzó árak. A Trendyolnak sikerült belopnia magát a magyar piacra is. A vásárlókat trendi ruhákkal, cipőkkel és kiegészítőkkel várja. A régi jó bölcsesség azt mondja, hogy bíznunk kell, de ugyanakkor ellenőrizni is, így engedelmeskedtünk. Kíváncsiak voltunk az egyes darabokra és azok minőségére, így nem haboztunk, és kissé kritikus szemmel meg is vizsgáltuk őket. A következő sorokban megismerhetitek küldetésünk sikerét.
A márka csekkolására több érvünk is volt: a meglepően alacsony árakhoz csodaszép, profi stílusú fotók társultak, ám a vásárlói vélemények különböztek, ami jócskán felkeltette az érdeklődésünket.
A Trendyol székháza Törökországban található, és a piacra 2010-ben kerültek. Nemcsak divatcikkeket, hanem elektronikát és bútorokat is kínál. Mindemellett az ország egyik legnagyobb internetes üzlete és munkáltatója.
Filozófiájuk része az internetes vásárlást egyszerűbbé varázsolni, valamint ígéretet tesznek a környezetvédelemre is. E kijelentés után a helyükben újragondolnánk a termékek műanyagba való csomagolását.
A Trendyol márkához Magyarországon olyan webshopokon keresztül juthatunk hozzá mint például az Answear, AboutYou és a Factcool. A kínálatban dominálnak a ruhák, melyeknek legmagasabb ára 20000 FT-ig mozog. A fehér ruhák közt is rengeteg lehetőségünk van, hiszen a polgári és templomi esküvőkre is vannak megfelelő darabok.
A ruhákon kívül a topok, crop topok, táskák és cipők szerelmeseinek is kedveskedik a márka. Mind árban, mind stílusban leginkább a Zarához tudnánk hasonlítani, de természetesen ez nem érvényes minden terméknél. A prémium minőségű termékek nem igazán a Trendyolra vallanak.
Kevés pénzért különböző minőség
Az interneten található vélemények elég eltérők, de az, amit a trustpilot-on találtunk, eléggé aggasztó. A Trustpilot.com egy olyan weboldal, ahol a vásárlók értékelhetik és véleményezhetik az üzleteket, márkákat és cégeket. A Trendyol-lal rengeteg embernek volt negatív véleménye, legyen szó az amatőr ügyfélszolgálatról, vagy magukról a termékekről, amelyek gyakran érkeztek sérült állapotban.
Az alkalmazottak véleménye viszont pozitív is volt. Ez volt az utolsó löket arra, hogy mi is kipróbáljuk a saját bőrünkön. Az egyik fentebb említett webshopon rendeltük meg a termékeket.
A kosárba a következő termékek kerültek...
Bő ujjú nyári ruha
Ez a retro stílusú nyári ruha szerelem volt első látásra. Mi az indigó kéket választottunk. Bár a számozás ült, a ruha anyaga hagy némi kívánnivalót maga után, hiszen nagyon vékony, és több helyen rosszul is van megvarrva. A helyzetet némiképp megmenti a sötét árnyalat, hiszen így nem annyira átlátszó.
Noha az áruház 70% pamut tartalmú terméket ígér, a poliészter volt inkább érezhető. A ruhához öv is járt, amelyet külön csomagoltak. Az anyag és a varrás minősége miatt azonban nem számítunk hosszú élettartamra.
Kellemes meglepetésként ért ez az oversized blézer, amely a műszálak ellenére is elnyerte a tetszésünket a maga minimalista vonásaival és fazonjával. A varrás minőséginek tűnt, és a hab a tortán az aranyozott gombok voltak, amelyek tökéletesen kiegészítették ezt a darabot.
Hatalmas csalódás volt, mikor kinyitottuk a sérült dobozt, melynek mélyén ez a műbőr Kroko magassarkú pihent. A műbőr csúnya eldolgozása már az első pillanattól zavaró volt, és a később észlelt minőségtelen ragasztás sem javított a mércén, a leváló neolit cipőtalpra pedig inkább ki sem térnénk.
A Trendyol felsők közt érdemes körbenézni, ugyanis olcsó és divatos darabok találhatók. Ez a pamut crop top kellemesen meglepett minket, hiszen a fazon és a minőség is megfelelt. Mínuszként a nehezen felhúzható cipzárt említenénk.
Azoknak, akik számára fontos az ár-érték arány, ez a táska jó választás lehet. Bár a termékleírás hasított bőrt ígér, a valóságban inkább olcsó műbőr hatását keltette. A válltáska első pillantásra jónak tűnik, de, ha jobban megvizsgáljuk a belső részt, akkor látjuk, hogy a ragasztás és a varrás elég minőségtelen. Nem biztos, hogy bírná a terhelést, így inkább azoknak ideális, akik kiegészítőként használnák.
Tehát, mi az ítélet? Ahogy az az olcsó termékeknél lenni szokott, a kezdeti lelkesedést a valóság váltotta fel. Meg kell hagyni, hogy a darabok nagyon stílusosak és szépek, valamint rendkívül kedvező áron juthatunk hozzájuk, de nem tudunk elmenni a minőség mellett, amit leginkább a Bershkához hasonlítanánk.
Ne felejtsük el viszont, hogy minden termék más. A jövőben mi kizárólag a blézerek közül válogatnánk, hiszen a többi kategória csalódás volt.
alacsony minőségű anyagok és varrás
A következőkben egy lengyel cipő és táska márkákat fogunk tesztelni!
Női ruha Trendyol Glitter Striped
Women's skirt Trendyol Belt...
Trendyol Black Sulk Hanger Knit...
Női ruha Trendyol Striped
Trendyol Navy StrapK Blouse
Trendyol Black Floral Patterned...
Trendyol Rose Dry Lace Knitting...
Tetszett? Oszd meg a többiekkel is!
Vissza az összes cikkhez
Újságíró hallgató, aki már 4 éve bombázza az internetet divatról szóló tartalommal. Szabadidejében táncművészetet gyakorol, utazik a boldogság után, és folyamatosan új inspiráció után kutat.
Ezeket is érdemes elolvasni
Állatbarát bőr: Kinél keressünk vegán táskát?
A bőr használata a divatiparban igencsak nagy problémát jelent, hiszen nemcsak állatok veszítik életüket egy-egy kiegészítő vagy ruhadarab miatt, hanem a bőr kezelése, színezése és...
A Zara ruha, ami olyan népszerű, hogy még saját Instája is van
Oh, azok a jó kis virtuális őrületek, amelyek futótűzként terjednek, és szinte mindenki életét felforgatják. Mindig, mikor az internet egy új, super-duper terméket mutat be „ezt...
Bemutatjuk az elmúlt évtized legnagyobb trendjeit
Az elmúlt évtized számlájára rengeteg változás írható, és nem csak a divat terén. A szabadság és az emberek feleszmélése valahogy beszivárgott az élet minden területére. A...
Minden, amit tudnod kell a Zara leárazásokról: tippek, amelyek megkönnyítik a vásárlást
A leárazások olyan titkos bűnözések, amelybe időnként mindenkinek bele kell esnie, főleg akkor, ha a kedvenc márkánkról van szó. Ilyenkor nemcsak mi, hanem rajtunk kívül még több...
Ezeket a sneakereket még a királyi család is imádja
A hagyományok megőrzése rendkívül fontos a királyi családnak. Mindannyian hozzászoktunk már, hogy a dolgok náluk az előírtak szerint működnek, és amint észrevesszük a legkisebb...
A második legjobb dolog a meztelenség után: A lenruhák az idei nyár must-have darabja
Az utóbbi időben csupa jó dolgot és pozitív recenziót hallani a lenből készült darabokról annak ellenére is, hogy sokáig azt hittük, kizárólag édesanyáink gardróbját...
A Styledit egy divatböngésző, melynek célja a divatcikkek és beauty termékek keresését inspirációs élménnyé alakítani.
Kedvezmények és inspiráció heti 1x
Lány kabátok és dzsekik
Fiú kabátok és dzsekik
Rólunk Boltok Szerzőt keresünk Bolt hozzáadása Regisztráció Bejelentkezés Kapcsolat
Copyright 2017 - 2022, Minden jog fenntartva